 Adamawa: Ọlọpàá mú ẹyẹ igún sí àtìmọlé ní ìpínlẹ Adamawa Ileeṣẹ ọlọpaa ni awọn ṣi n ṣewaadi ẹsun ti wọn fi kan ẹyẹ igunnugun naa Oniruuru iroyin lawọn eeyan n gbe lori ẹyẹ igun naa ati ohun to gbe e de atimọle. Bi awọn kan ṣe n wi pe ẹyẹ naa nii ṣe pẹlu ikọ agbebọn Boko haram ni wsn ṣe muu lawọn miran n pe arakunrin kan ni o yipada di igun naa lati maa da awọn alabagbe rẹ laamu. Àwọn iròyin tì ẹ leè ní ìfẹ síí: Nígbà tí mò ń wà Awolowo, Gowon, Babangida, mo fi ara mi sípo ọwọ tóri ... Amọṣa ninu ọrọ to ba BBC News Yoruba sọ, alukoro ọlọpaa fun ipinlẹ Adamawa, Othman Abubakar ṣalaye pe lootọ ni awọn eeyan kan lati ijọba ibilẹ Maiha fi ẹjọ sun awọn pe eeyan kan to wa ni ahamọ ọlọpaa ti yirapada di ẹyẹ igunugun eleyii ti o n wa si ile ati ilu wọn lati da wọn laamu. Ọga ọlọpaa Abubakar tun ṣalaye siwaju sii pe, ko si ootọ ninu ọrọ naa nitori pe ọkunrin ti wọn ni o n yirapada naa ṣi wa ninu atimọle, ṣugbọn awọn ti lọ mu ẹyẹ igun ti wọn n sọ naa wa si ahamọ. O ni ati ẹyẹ igun, ati ẹni ti wọn n pe o yirapada sii ni wọn jijọ wa ni atimọle bayii. O ni iwaadi ṣi n lọ lori ọrs naa ṣugbọn ko si otitọ ninu ọrọ ti awọn eeyan naa n sọ pe arakunrin ọhun ti poora kuro ni ahamọ ọlọpaa, o si ti yirapada di ẹyẹ igunugun ti n da araalu laamu : Kayefi nla leyi ṣugbọn ododo ọrọ ni. Ileeṣẹ ọlọpaa ni ipinlẹ Adamawa ti mu ẹyẹ igun kan si atimọle bayii ni ipinlẹ naa. 